Diari Oficial de la Generalitat Valenciana


Sumari del DOGV 5141, del 23-11-2005 (2005/12164)

RESOLUCIÓ d'11 de novembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal d'Elx i es delimiten les àrees de protecció i d'especial vigilància.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/11/11/(1)/dof/vci/html**

### Dades del document

Número de DOGV
:   5141

Data del DOGV
:   23-11-2005

Secció del DOGV
:   I. DISPOSICIONS GENERALS

Número del document
:   2005/12834


Data del document
:   11-11-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Elx
    * arboricultura
    * tractament fitosanitari
    * malaltia vegetal

RESOLUCIÓ d'11 de novembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal d'Elx i es delimiten les àrees de protecció i d'especial vigilància. [2005/X12980]
  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca a les palmeres i l'expansió del qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. Amb este objectiu, la Conselleria d'Agricultura, Pesca i Alimentació va publicar l'Ordre de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este i s'establien les actuacions obligatòries per a la seua eradicació i control.
  
Atés que, en l'article 7 i en la primera disposició final de l'esmentada ordre s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment del que esta establix, resolc:
  
1r. Declarar l'existència d'un focus de Rhynchophorus ferrugineus al terme municipal d'Elx (Alacant).
  
2n. Establir una àrea de protecció en un cercle de 5 km de radi al voltant del punt situat a la partida Matola, de coordenades UTM ED50: X= 695380, Y=4233285. Amb les següents dades cadastrals: partida Matola, polígon 3, parcel·la 177.
  
3r. Establir una àrea d'especial vigilància en la corona circular compresa entre els radis de 5 i 10 km al voltant de l'anteriorment esmentat punt.
  
4t. El moviment i tractament de les palmeres en estes àrees queda sotmés al que disposa l'esmentada ordre.
  
La present resolució no posa fi a la via administrativa i contra esta es pot interposar recurs d'alçada en el termini d'un mes des de la publicació en el Diari Oficial de la Generalitat Valenciana, davant el secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.


Còpia Permalink ELI